CELEX: 32016R2374
Language: et
Date: 2016-10-12 00:00:00
Title: Komisjoni delegeeritud määrus (EL) 2016/2374, 12. oktoober 2016, millega kehtestatakse tagasiheitekava teatava põhjalähedase püügi puhul edelapiirkonna vetes

23.12.2016   
            
            
               ET
            
            
               Euroopa Liidu Teataja
            
            
               L 352/33
            
         KOMISJONI DELEGEERITUD MÄÄRUS (EL) 2016/2374,
   12. oktoober 2016,
   millega kehtestatakse tagasiheitekava teatava põhjalähedase püügi puhul edelapiirkonna vetes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6 ning artikli 18 lõikeid 1 ja 3,
   ning arvestades järgmist:
   
               (1)
            
            
               Määruse (EL) nr 1380/2013 eesmärk on tagasiheite järkjärguline kaotamine kogu liidu kalanduses, kehtestades selliste liikide püügi lossimise kohustuse, mille suhtes kohaldatakse püügi piirnorme.
            
         
               (2)
            
            
               Määruse (EL) nr 1380/2013 artikli 15 lõikega 6 on komisjonile antud õigus võtta delegeeritud õigusaktiga kuni kolmeks aastaks vastu tagasiheitekavad, mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
            
         
               (3)
            
            
               Delegeeritud määrusega (EL) 2015/2439 (2) kehtestas komisjon tagasiheitekava teatava põhjalähedase püügi puhul edelapiirkonna vetes ajavahemikuks 2016–2018, võttes aluseks liikmesriikide poolt 2015. aastal esitatud ühise soovituse.
            
         
               (4)
            
            
               Belgial, Hispaanial, Prantsusmaal, Madalmaadel ja Portugalil on otsene huvi kalavarude majandamiseks edelapiirkonna vetes. Nimetatud liikmesriigid esitasid pärast edelapiirkonna vete nõuandekomisjoniga konsulteerimist 31. mail 2016 komisjonile uue ühise soovituse. Teadusliku panuse andsid asjaomased teadusasutused ning selle on läbi vaadanud kalanduse teadus-, tehnika- ja majanduskomitee (STECF). Ühises soovituses käsitletud meetmed on kooskõlas määruse (EL) nr 1380/2013 artikli 18 lõikega 3 ja need võib lisada käesolevasse määrusesse.
            
         
               (5)
            
            
               Seoses edelapiirkonna vetega kohaldatakse vastavalt määruse (EL) nr 1380/2013 artikli 15 lõike 1 punktile c lossimiskohustust püüki määratlevate liikide suhtes hiljemalt 1. jaanuarist 2016.
            
         
               (6)
            
            
               Delegeeritud määrusega (EL) 2015/2439 nähti ette sätted lossimiskohustuse kehtestamiseks teatava põhjalähedase püügi puhul edelapiirkonna vetes ajavahemikuks 2016–2018.
            
         
               (7)
            
            
               Vastavalt liikmesriikide poolt 2016. aastal esitatud uuele ühisele soovitusele peaks 2017. aasta tagasiheitekava hõlmama hariliku merikeele, euroopa merluusi, euroopa merikuradi ja norra salehomaari püüki (ainult kalavarude levikualadel, mida nimetatakse „funktsionaalseteks üksusteks“) ICESi VIIIa, b, d ja e rajoonis, norra salehomaari püüki ICESi VIIIc ja IXa rajoonis (ainult funktsionaalse üksuse sees), hariliku merikeele ja atlandi merilesta püüki ICESi IXa rajoonis, euroopa merluusi püüki ICESi VIIIc ja IXa rajoonis ning euroopa merikuradi püüki ICESi VIIIa, b, c, d, e ja IXa rajoonis.
            
         
               (8)
            
            
               Ühises soovituses pakuti välja, et erandit lossimiskohustusest kohaldataks norra salehomaari traalipüügi suhtes ICESi VIII ja IX alapiirkonnas, kuna olemasolevad teaduslikud tõendid näitavad, et liigi ellujäämismäär võib olla kõrge, võttes arvesse selle püüdmiseks kasutavate vahendite, meetodite ja ökosüsteemi omadusi. STECFi hinnangu kohaselt näitavad viimased katsed, et ellujäämismäärad on samades piirides, mida täheldati varasema töö puhul. Kavas on korraldada täiendavaid uuringuid, mis peaksid andma lisateavet kõnealuse püügiga seotud tõenäoliste ellujäämismäärade kohta. Seepärast tuleks kõnealune erand lisada käesolevasse määrusesse 2017. aastaks koos sättega, milles palutakse asjaomastel liikmesriikidel esitada komisjonile käimasolevate katsete tulemusel saadud täiendavad andmed, mis võimaldaksid STECFil täielikult hinnata erandi põhjendusi.
            
         
               (9)
            
            
               Ühine soovitus sisaldab lossimiskohustusest tehtavat kolme vähese tähtsusega erandit teatavate kalavarude puhul ja kuni teatava tasemeni. STECF vaatas liikmesriikide esitatud tõendid läbi. STECF jõudis järeldusele, et ühine soovitus sisaldab põhjendatud argumente seoses selektiivsuse suurendamise raskustega ja juhupüügi käitlemise ebaproportsionaalselt suurte kuludega. Eespool öeldut arvesse võttes on asjakohane kehtestada vähese tähtsusega erand vastavalt ühises soovituses kavandatud protsendimäärale, järgides tasemeid, mis ei ületa määruse (EL) nr 1380/2013 artikli 15 lõike 1 kohaselt lubatut.
            
         
               (10)
            
            
               Vähese tähtsusega erand, mis on kehtestatud ICESi VIIIa ja VIIIb rajoonis piimtraale ja põhjatraale kasutavate kalalaevadega püütud hariliku merikeele aastase kogusaagi suhtes (kuni 5 %), põhineb asjaolul, et mõistlikku selektiivsuse suurendamist on väga raske saavutada. STECF leidis, et kõnealuse erandi põhjendamiseks on esitatud piisavalt täiendavat teavet. Seepärast tuleks see erand lisada käesolevasse määrusesse.
            
         
               (11)
            
            
               Vähese tähtsusega erand, mis on kehtestatud ICESi VIIIa ja VIIIb rajoonis abaraid ja nakkevõrkusid kasutavate kalalaevadega püütud hariliku merikeele aastase kogusaagi suhtes (kuni 3 %), põhineb asjaolul, et mõistlikku selektiivsuse suurendamist on väga raske saavutada. STECF leidis, et taotletava erandi põhjendamiseks on esitatud piisavalt täiendavat teavet. Seepärast tuleks see erand lisada käesolevasse määrusesse.
            
         
               (12)
            
            
               Vähese tähtsusega erand, mis on kehtestatud ICESi VIII ja IX alapiirkonnas traale kasutavate kalalaevadega püütud euroopa merluusi aastase kogusaagi suhtes (kuni 7 % aastal 2017 ning kuni 6 % aastal 2018), põhineb asjaolul, et mõistlikku selektiivsuse suurendamist on väga raske saavutada. STECF leidis, et selektiivsuse kohta esitatud lisateave ei sisaldanud täiendavaid tõendeid selle kohta, et seonduvate kalapüügiviiside puhul on selektiivsust väga raske saavutada. Seepärast tuleks selle erandi paremaks põhjendamiseks teha rohkem tööd. Seepärast tuleks kõnealune erand lisada käesolevasse määrusesse 2017. aastaks, st üksnes üheks aastaks, ja tingimusel, et liikmesriigid esitavad kõnealuse erandi põhjendamiseks paremat teavet, mida STECF hindab.
            
         
               (13)
            
            
               Seepärast tuleks delegeeritud määrus (EL) 2015/2439 kehtetuks tunnistada ja asendada uue määrusega.
            
         
               (14)
            
            
               Kuna käesoleva määrusega ettenähtud meetmed mõjutavad otseselt majandustegevust, mis on seotud liidu laevade kalapüügihooaja ja selle kavandamisega, peaks käesolev määrus jõustuma kohe pärast selle avaldamist. Seda tuleks kohaldada alates 1. jaanuarist 2017,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lossimiskohustuse rakendamine
   Määruse (EL) nr 1380/2013 artikli 15 lõikes 1 sätestatud lossimiskohustust kohaldatakse ICESi VIII, IX ja X alapiirkonnas ning CECAFi püügipiirkondades 34.1.1, 34.1.2, 34.2.0 käesoleva määruse lisas kindlaks määratud kalapüügi suhtes.
   Artikkel 2
   Ellujäämismääral põhinev erand
   1.   Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse ICESi VIII ja IX alapiirkonnas traalidega (püügivahendite koodid: (3) OTB, OTT, PTB, TBN, TBS, TB, OT, PT ja TX) püütud norra salehomaari (Nephrops norvegicus) suhtes.
   2.   Liikmesriigid, kellel on edelapiirkonna vete suhtes otsene majandamishuvi, esitavad enne 1. maid 2017 täiendava teadusliku teabe, mis toetaks lõikes 1 sätestatud erandit. Kalanduse teadus-, tehnika- ja majanduskomitee (STECF) annab esitatud teaduslikule teabele oma hinnangu 1. septembriks 2017.
   Artikkel 3
   Vähese tähtsusega erandid
   1.   Erandina määruse (EL) nr 1380/2013 artikli 15 lõikest 1 võib tagasi heita järgmised kogused:
   
               a)
            
            
               euroopa merluusi (Merluccius merluccius) puhul kuni 7 % aastal 2017 ja kuni 6 % aastal 2018 selle liigi aastasest kogusaagist, mis on püütud traale ja nootasid (püügivahendite koodid: OTT, OTB, PTB, OT, PT, TBN, TBS, TX, SSC, SPR, TB, SDN, SX ja SV) kasutavate kalalaevadega ICESi VIII ja IX alapiirkonnas;
            
         
               b)
            
            
               hariliku merikeele (Solea solea) puhul kuni 5 % selle liigi aastasest kogusaagist, mis on püütud piimtraali (püügivahendi kood: TBB) ja põhjatraale (püügivahendite koodid: OTB, OTT, PTB, TBN, TBS, TBB, OT, PT ja TX) kasutavate kalalaevadega ICESi VIIIa ja VIIIb rajoonis;
            
         
               c)
            
            
               hariliku merikeele (Solea solea) puhul kuni 3 % selle liigi aastasest kogusaagist, mis on püütud abaraid ja nakkevõrke (püügivahendite koodid: GNS, GN, GND, GNC, GTN, GTR ja GEN) kasutavate kalalaevadega ICESi VIIIa ja VIIIb rajoonis.
            
         2.   Liikmesriigid, kellel on edelapiirkonna vete suhtes otsene majandamishuvi, esitavad komisjonile 1. maiks 2017 täiendavad andmed tagasiheite kohta ja muu asjakohase teadusliku teabe, mis toetaks lõike 1 punktis a sätestatud erandit. Kalanduse teadus-, tehnika- ja majanduskomitee (STECF) annab esitatud andmetele ja teabele oma hinnangu 1. septembriks 2017.
   Artikkel 4
   Lossimiskohustusega hõlmatud laevad
   Liikmesriigid määravad käesoleva määruse lisas esitatud kriteeriumide alusel kindlaks laevad, mille suhtes lossimiskohustust iga konkreetse püügi puhul kohaldatakse.
   Laevad, mille suhtes kohaldatakse 2016. aastal teatava püügi puhul lossimiskohustust, jäävad kõnealuse püügi puhul lossimiskohustusega hõlmatuks.
   Asjaomased liikmesriigid esitavad komisjonile ja teistele liikmesriikidele enne 31. detsembrit 2016 liidu kalanduskontrolli turvalise veebisaidi kaudu iga lisas esitatud püügi kohta lõike 1 alusel kindlaks määratud laevade nimekirja. Liikmesriigid ajakohastavad neid nimekirju.
   Artikkel 5
   Kehtetuks tunnistamine
   Delegeeritud määrus (EL) 2015/2439 tunnistatakse kehtetuks.
   Artikkel 6
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse 1. jaanuarist 2017 kuni 31. detsembrini 2018.
   Artiklit 4 kohaldatakse alates käesoleva määruse jõustumise kuupäevast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 354, 28.12.2013, lk 22.
   
      (2)  Komisjoni 12. oktoobri 2015. aasta delegeeritud määrus (EL) 2015/2439, millega kehtestatakse tagasiheitekava teatava põhjalähedase püügi puhul edelapiirkonna vetes (ELT L 336, 23.12.2015, lk 36).
   
      (3)  Käesolevas määruses kasutatud püügivahendite koodid on määranud kindlaks ÜRO Toidu- ja Põllumajandusorganisatsioon.
   
      LISA
      
         Lossimiskohustusega hõlmatud kalapüük
      
      a)   Püük ICESi VIIIa, b, d ja e rajoonis
      
                  Püük (liigid)
               
               
                  Püügivahendi kood
               
               
                  Püügivahendi kirjeldus
               
               
                  Võrgusilma suurus
               
               
                  Lossitavad liigid
               
            
                  Harilik merikeel
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  Kõik põhjatraalid
               
               
                  Võrgusilma suurus 70–100 mm
               
               
                  Hariliku merikeelekogupüük
               
            
                  TBB
               
               
                  Kõik piimtraalid
               
               
                  Võrgusilma suurus 70–100 mm
               
            
                  GNS, GN, GND, GNC, GTN, GTR, GEN
               
               
                  Kõik abarad ja nakkevõrgud
               
               
                  Võrgusilma suurus 100 mm või rohkem
               
            
                  Euroopa merluus
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  Kõik põhjatraalid ja noodad
               
               
                  Võrgusilma suurus 100 mm või rohkem
               
               
                  Euroopa merluusikogupüük
               
            
                  LL, LLS
               
               
                  Kõik õngejadad
               
               
                  Kõik
               
            
                  GNS, GN, GND, GNC, GTN, GEN
               
               
                  Kõik nakkevõrgud
               
               
                  Võrgusilma suurus 100 mm või rohkem
               
            
                  Euroopa merikurat
                  (Lophiidae)
               
               
                  GNS, GN, GND, GNC, GTN, GEN
               
               
                  Kõik nakkevõrgud
               
               
                  Võrgusilma suurus 200 mm või rohkem
               
               
                  Euroopa merikuradi kogupüük
               
            
                  Norra salehomaar (Nephrops norvegicus)
                  ainult funktsionaalsete üksuste sees
               
               
                  OTB, OTT, PTB, TBN, TBS, TB, OT, PT, TX
               
               
                  Kõik põhjatraalid
               
               
                  Võrgusilma suurus 70 mm või rohkem
               
               
                  Norra salehomaarikogupüük
               
            b)   Püük ICESi VIIIc ja IXa rajoonis
      
                  Püük (liigid)
               
               
                  Püügivahendi kood
               
               
                  Püügivahendi kirjeldus
               
               
                  Võrgusilma suurus
               
               
                  Lossimiskohustus
               
            
                  Euroopa merikurat
                  (Lophiidae)
               
               
                  GNS, GN, GND, GNC, GTN, GEN
               
               
                  Kõik nakkevõrgud
               
               
                  Võrgusilma suurus 200 mm või rohkem
               
               
                  Euroopa merikuradi kogupüük
               
            
                  Norra salehomaar
                  (Nephrops norvegicus)
                  ainult funktsionaalsete üksuste sees
               
               
                  OTB, PTB, OTT, TBN, TBS, OT, PT, TX TB
               
               
                  Kõik põhjatraalid
               
               
                  Võrgusilma suurus 70 mm või rohkem
               
               
                  Norra salehomaari kogupüük
               
            
                  Euroopa merluus
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Kõik põhjatraalid ja noodad
               
               
                  Laevad, mis vastavad järgmistele kumulatiivsetele kriteeriumidele:
                  
                              1.
                           
                           
                              Kasutatakse võrgusilma suurust 70 mm või rohkem.
                           
                        
                              2.
                           
                           
                              Lossitud euroopa merluusi üldkogus on perioodil 2014/2015 (1) rohkem kui 5 % kõikidest lossitud liikidest ja üle 5 tonni.
                           
                        
               
                  Euroopa merluusi kogupüük
               
            
                  GNS, GN, GND, GNC, GTN, GEN
               
               
                  Kõik nakkevõrgud
               
               
                  Võrgusilma suurus 80–99 mm
               
            
                  LL, LLS
               
               
                  Kõik õngejadad
               
               
                  Õngekonks suurusega üle 3,85 cm +/– 1,15 cm (pikkus) ja 1,6 cm +/– 0,4 cm (laius)
               
            c)   Püük ICESi IXa rajoonis
      
                  Püük (liigid)
               
               
                  Püügivahendi kood
               
               
                  Püügivahendi kirjeldus
               
               
                  Võrgusilma suurus
               
               
                  Lossimiskohustus
               
            
                  Harilik merikeel (Solea solea) ja atlandi merilest (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  Kõik abarad ja nakkevõrgud
               
               
                  Võrgusilma suurus 100 mm või rohkem
               
               
                  Hariliku merikeele jaatlandi merilesta kogupüük
               
            
         (1)  Vaatlusperioodi ajakohastatakse järgmistel aastatel, st et 2018. aastal on vaatlusperioodiks aastad 2015 ja 2016.